CELEX: 32018R1903
Language: ro
Date: 2018-12-05 00:00:00
Title: Regulamentul (UE) 2018/1903 al Comisiei din 5 decembrie 2018 de rectificare a anexelor IV, VI și VII la Regulamentul (CE) nr. 767/2009 al Parlamentului European și al Consiliului privind introducerea pe piață și utilizarea furajelor și de rectificare a anumitor versiuni lingvistice ale anexelor II, IV, V și VI la respectivul regulament (Text cu relevanță pentru SEE.)

6.12.2018   
               
               
                  RO
               
               
                  Jurnalul Oficial al Uniunii Europene
               
               
                  L 310/22
               
            
         REGULAMENTUL (UE) 2018/1903 AL COMISIEI
         din 5 decembrie 2018
         de rectificare a anexelor IV, VI și VII la Regulamentul (CE) nr. 767/2009 al Parlamentului European și al Consiliului privind introducerea pe piață și utilizarea furajelor și de rectificare a anumitor versiuni lingvistice ale anexelor II, IV, V și VI la respectivul regulament
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 767/2009 al Parlamentului European și al Consiliului din 13 iulie 2009 privind introducerea pe piață și utilizarea furajelor, de modificare a Regulamentului (CE) nr. 1831/2003 al Parlamentului European și al Consiliului și de abrogare a Directivei 79/373/CEE a Consiliului, a Directivei 80/511/CEE a Comisiei, a Directivelor 82/471/CEE, 83/228/CEE, 93/74/CEE, 93/113/CE și 96/25/CE ale Consiliului și a Deciziei 2004/217/CE a Comisiei (1), în special articolul 27 alineatul (1),
         întrucât:
         
                     (1)
                  
                  
                     În urma adoptării Regulamentului (UE) 2017/2279 al Comisiei (2), s-a detectat o eroare la punctul 2 din anexa la regulamentul menționat, care înlocuiește partea A din anexa IV la Regulamentul (CE) nr. 767/2009, în ceea ce privește conținutul declarat de cenușă insolubilă în acid clorhidric. Prin urmare, nu au fost stabilite niveluri de toleranță pentru cenușă insolubilă în acid clorhidric la 5 %.
                  
               
                     (2)
                  
                  
                     S-a detectat o omisiune la punctele 3 și 4 din anexa la Regulamentul (UE) 2017/2279 care înlocuiește punctul 7 din capitolul I din anexa VI și punctul 8 din capitolul I din anexa VII la Regulamentul (CE) nr. 767/2009. Acest lucru a dus la o ambiguitate în ceea ce privește sfera de aplicare a dispozițiilor privind etichetarea voluntară a aditivilor nutriționali sau senzoriali destinați hranei animalelor.
                  
               
                     (3)
                  
                  
                     Prin urmare, Regulamentul (CE) nr. 767/2009 ar trebui rectificat în consecință.
                  
               
                     (4)
                  
                  
                     Versiunile în limbile croată, cehă, engleză, estonă, germană, greacă, maghiară, italiană, letonă, lituaniană, malteză, polonă, română, slovacă, slovenă, spaniolă și suedeză ale Regulamentului (UE) 2017/2279 conțin o eroare în sensul că regulamentul respectiv a înlocuit termenul „uleiuri și grăsimi brute” cu termenul „grăsimi brute” în anexele IV, VI și VII la Regulamentul (CE) nr. 767/2009, dar a omis în mod eronat să prevadă această înlocuire și în anexele II și V la respectivul regulament.
                  
               
                     (5)
                  
                  
                     Versiunea în limba germană a Regulamentului (UE) 2017/2279 conține o serie de erori. La punctul 2 din anexa la regulamentul menționat, care înlocuiește partea A din Anexa IV la Regulamentul (CE) nr. 767/2009, există o eroare în ceea ce privește valorile procentuale ale conținutului de umiditate. Punctul 3 din anexa la Regulamentul (UE) 2017/2279, care înlocuiește anexa VI la Regulamentul (CE) nr. 767/2009, conține erori în ceea ce privește denumirea abreviată a compușilor aromatizanți și în ceea ce privește speciile vizate de cerințele obligatorii de etichetare pentru lizină și metionină.
                  
               
                     (6)
                  
                  
                     Prin urmare, versiunile în limbile croată, cehă, engleză, estonă, germană, greacă, maghiară, italiană, letonă, lituaniană, malteză, polonă, română, slovacă, slovenă, spaniolă și suedeză ale Regulamentului (CE) nr. 767/2009 ar trebui rectificate în consecință. Aceste rectificări nu privesc celelalte versiuni lingvistice.
                  
               
                     (7)
                  
                  
                     Deoarece niciun motiv din domeniul siguranței nu impune aplicarea imediată a rectificărilor anexelor, pentru a se evita perturbarea inutilă a practicilor comerciale și pentru a nu crea o sarcină administrativă inutilă asupra operatorilor, este adecvat să se prevadă măsuri tranzitorii care să permită o schimbare ușoară a etichetelor.
                  
               
                     (8)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Regulamentul (CE) nr. 767/2009 se rectifică după cum urmează:
            
                        1.
                     
                     
                        În anexa IV partea A punctul 2, în a doua coloană din tabel, în rândul referitor la „cenușă insolubilă în acid clorhidric”, textul din celula „1 - < 5” se înlocuiește cu „1 – 5”.
                     
                  
                        2.
                     
                     
                        În anexa VI capitolul I, punctul 7 se înlocuiește cu următorul text:
                        
                                    „7.
                                 
                                 
                                    Fără a se aduce atingere dispozițiilor de la punctul 6, în cazul în care un aditiv nutrițional sau senzorial destinat hranei animalelor este menționat pe etichetă în mod voluntar, cantitatea de aditiv respectiv adăugată se menționează în conformitate cu punctul 1 sau, în cazul aditivilor destinați hranei animalelor din grupa funcțională «vitamine, provitamine și substanțe bine definite din punct de vedere chimic, cu efect similar», cantitatea totală garantată pe toată durata de valabilitate se menționează în conformitate cu punctul 2.”
                                 
                              
                  
                        3.
                     
                     
                        În anexa VII capitolul I, punctul 8 se înlocuiește cu următorul text:
                        
                                    „8.
                                 
                                 
                                    Fără a se aduce atingere dispozițiilor de la punctul 7, în cazul în care un aditiv nutrițional sau senzorial destinat hranei animalelor este menționat pe etichetă în mod voluntar, cantitatea de aditiv respectiv adăugată se menționează în conformitate cu punctul 1 sau, în cazul aditivilor destinați hranei animalelor din grupa funcțională «vitamine, provitamine și substanțe bine definite din punct de vedere chimic, cu efect similar», cantitatea totală garantată pe toată durata de valabilitate se menționează în conformitate cu punctul 2.”
                                 
                              
                  
                        4.
                     
                     
                        În anexa II punctul 5 și în a treia coloană, rândurile 3, 5, 12, 15, 16 și 18 din tabelul cuprins în anexa V, termenul „uleiuri și grăsimi brute” se înlocuiește cu termenul „grăsimi brute”.
                     
                  
                        5.
                     
                     
                        
                           (Nu privește versiunea în limba română).
                     
                  
         
            Articolul 2
            
               (1)   Materiile prime destinate hranei animalelor și hrana combinată destinată animalelor care au fost etichetate înainte de 26 decembrie 2019 în conformitate cu normele aplicabile înainte de 26 decembrie 2018 pot fi, în continuare, introduse pe piață și utilizate până la epuizarea stocurilor existente în cazul în care sunt destinate animalelor de la care se obțin alimente.
            
            
               (2)   Materiile prime destinate hranei animalelor și hrana combinată destinată animalelor care au fost etichetate înainte de 26 decembrie 2020 în conformitate cu normele aplicabile înainte de 26 decembrie 2018 pot fi, în continuare, introduse pe piață și utilizate până la epuizarea stocurilor existente în cazul în care sunt destinate altor animale decât cele de la care se obțin alimente.
            
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 5 decembrie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 229, 1.9.2009, p. 1.
         
            (2)  Regulamentul (UE) 2017/2279 al Comisiei din 11 decembrie 2017 de modificare a anexelor II, IV, VI, VII și VIII la Regulamentul (CE) nr. 767/2009 al Parlamentului European și al Consiliului privind introducerea pe piață și utilizarea furajelor (JO L 328, 12.12.2017, p. 3).